અમેરિકાના કેલીફોર્નીયા રાજ્યમાં આવેલા બર્કલે શહેરની સુગરલોજીક્સ નામના એક સ્ટાર્ટ અપ દ્વારા શોધવામાં આવેલા અને માતાના દૂધમાંથી બનાવવામાં આવેલા સપ્લીમેન્ટને દુનિયા આવનારા સમયમાં હેલ્ધી રહેવા માટેનો ઉત્તમ સ્તોત્ર ગણવા લાગશે તેવી માન્યતા અમેરિકાના હેલ્થ નિષ્ણાતોમાં અત્યારથી જ ઉભરવા માંડી રહી છે. માતાના દુધમાં રહેલા સારા બેક્ટેરિયા નવજાત શિશુઓને સ્વસ્થ રાખવા માટે જાણીતા છે. આ જ બેક્ટેરિયાને પુખ્તવયની વ્યક્તિઓના કેટલાક રોગો જેવાકે ડાયાબીટીસ અને આંતરડાની વિવિધ સમસ્યાઓ અટકાવવા કે પછી તેનું નિરાકરણ લાવવા માટે પણ ઉપયોગમાં લાવી શકાય છે.